cyanic-selkie/wikianc huggingface dataset:
சிந்து (மலர்)
செந்தூரம் தயாரிக்க உதவுவது செந்தூர மரம். இதன் பழம்பெயர் சிந்து. அதன் மலர் சங்ககால மகளிர் குவித்து விளையாடிய 99 மலர்களில் ஒன்று. குறிஞ்சிப்பாட்டு (பாடலடி 89)
அடிக்குறிப்பு
பகுப்பு:குறிஞ்சிப் பாட்டில் வரும் மலர்கள்
சோதகம் அம்மன்ன ராஜா
அரசியல்
சோதகம் அம்மன்ன ராஜா 1940ஆம் ஆண்டு மகாத்மா காந்தியுடன் சத்தியாகிரகப் போராட்டத்தில் பங்கேற்றார்.
1946-ல் ஏலூரு தொகுதியிலிருந்து சென்னை சட்டமன்ற உறுப்பினராக மீண்டும் தேர்ந்தெடுக்கப்பட்டார். இவர் 1946 மற்றும் 1952க்கு இடையில் சென்னை சட்டமன்றத்தின் துணைச் சபாநாயகராகத் தேர்ந்தெடுக்கப்பட்டார். 1947-ல் தேவதாசி முறையை ஒழிக்கும் மசோதாவை நிறைவேற்ற முத்துலட்சுமி ரெட்டியுடன் இணைந்து போராடினார்.
அம்மன்ன ராஜா 1955ஆம் ஆண்டு மேற்கு கோதாவரி மாவட்டத்தில் உள்ள அத்திலியிலிருந்து ஆந்திரப் பிரதேச சட்டமன்றத்திற்குத் தேர்ந்தெடுக்கப்பட்டார்.
அம்மன்ன ராஜா 3 ஏப்ரல் 1962 முதல் ஏப்ரல் 2, 1968 வரை காங்கிரசு கட்சியின் நாடாளுமன்ற மாநிலங்களவை உறுப்பினராக இருந்தார். 1968ல் அரசியலிலிருந்து விலகி, பெண்கள் நலனுக்காக அயராது பாடுபட்டார். 1977 ஆந்திரப் பிரதேச சூறாவளியின் போது பேரழிவிற்குள்ளான பலருக்கு அம்மன்ன ராஜா உதவினார்.
அம்மன்ன ராஜாபல குழந்தைகளுக்குக் கல்வி கற்பித்தார். இல்லையெனில் இவர்கள் சிறு வயதிலிருந்தே வேலை செய்ய வேண்டிய கட்டாயம் ஏற்பட்டிருக்கும். இந்தப் பிள்ளைகள் இப்போது கல்வியின் காரணமாகச் சிறந்த தொழில் வாய்ப்புகளைப் பெற்றுள்ளனர். இவர்களில் ஒருவர் இன்று இந்திய ராணுவத்தில் அதிகாரியாக பணியாற்றி வருகிறார்.
குடும்பம்
அம்மன்ன 27 ஆகத்து 1940 அன்று சிறீ சோதகம் ஜனார்த்தன ராவை மணந்தார். இவர்களுக்கு ஊர்மிளா என்ற மகளும் கிஷோர் என்ற மகனும் இருந்தனர். சோதகம் ஜனார்தன் ராவ் இந்தியாவின் பஞ்சாபில் உள்ள பக்ரா நங்கல் அணை திட்டத்தில் தலைமை குடிமைப் பொறியாளராக இருந்தார். அம்மன்ன ராஜா 22 பிப்ரவரி 1999 அன்று இந்தியாவின் செகந்திராபாத்தில் இறந்தார்.
மேற்கோள்கள்
<references group="" responsive="1">
வெளி இணைப்புகள்
பகுப்பு:இந்திய விடுதலைப் போராட்ட வீராங்கனைகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:ஆந்திரப் பிரதேச சட்டமன்ற உறுப்பினர்கள் பகுப்பு:1999 இறப்புகள் பகுப்பு:1909 பிறப்புகள்
பெருமாள் மூப்பனார்
பெருமாள் மூப்பனார் (Perumal Mupnar) பிஜி நாட்டுத் தமிழ் அரசியல்வாதி. பிஜி உழைப்பாளர் கட்சியின் சார்பில் யசாவா நவாகா தொகுதியில் வென்ற 2001 ஆம் ஆண்டு நாடாளுமன்ற உறுப்பினர். 2006 ஆம் ஆண்டில் நந்தி நகரத் தொகுதியில் போட்டியிட்டு வென்றார்.
பின்னர் மேலவை உறுப்பினராக அமர்த்தப்பட்டார்.
2003 இல் அனைத்துக் கட்சி அமைச்சரவையில் தேர்ந்தெடுக்கப்பட்டார். இவருக்கு போக்குவரத்துத் துறை வழங்கப்பட்டது.
ஹாப்பர் ரீட்
ஹாப்பர் ரீட்  (Hopper Read, பிறப்பு: சனவரி 28 1910, இறப்பு: சனவரி 5 2000), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 54 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1935 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1910 பிறப்புகள் பகுப்பு:2000 இறப்புகள் பகுப்பு:எஸ்செக்ஸ் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள்
கோபால் ஹரி தேஷ்முக்
கோபால் ஹரி தேஷ்முக் (Gopal Hari Deshmukh) ( பிறப்பு: 1823 பிப்ரவரி 18-இறப்பு:1892 அக்டோபர் 9) இவர் மகாராட்டிராவைச் சேர்ந்த ஓர் இந்திய ஆர்வலரும், சிந்தனையாளரும், சமூக சீர்திருத்தவாதியும் மற்றும் எழுத்தாளருமாவார். இவரது அசல் குடும்பப்பெயர் சிதாயே என்பதாகும். குடும்பம் பெற்ற வரி வசூல் உரிமை காரணமாக, பின்னர் தேஷ்முக் என்று அழைக்கப்பட்டது. மகாராட்டிராவில் சமூக சீர்திருத்த இயக்கத்தின் முக்கிய நபராக தேஷ்முக் கருதப்படுகிறார்.
ஆரம்ப கால வாழ்க்கை
கோபால் ஹரி தேஷ்முக் 1823 ஆம் ஆண்டில் மகாராட்டிர பிராமணக் குடும்பத்தில் பிறந்தார். இவரது தந்தை மூன்றாம் ஆங்கிலோ மராத்தியப் போரின் போது இரண்டாம் பாஜி ராவின் தளபதியான பாபு கோகலேவின் பொருளாளராக இருந்தார். தேஷ்முக் புனே ஆங்கில நடுநிலைப் பள்ளியில் படித்தார்.
ஏ. சி. மொய்தீன்
'''ஏ. சி. மொய்தீன்' (A. C. Moideen'') ஓர் இந்திய அரசியல்வாதி. குன்னம்குளம் தொகுதியிலிருந்து 15வது கேரள சட்டமன்ற உறுப்பினராக உள்ளார். இவர் பிணறாயி விஜயனின் முதல் அமைச்சகத்தில் உள்ளாட்சித் துறை அமைச்சராக இருந்தார்.
கோபால் ஹரி தேஷ்முக்
தொழில்
தேஷ்முக் பிரிட்டிசு இராச்சியத்தின் கீழ் அரசாங்கத்தின் மொழிபெயர்ப்பாளராக தனது வாழ்க்கையைத் தொடங்கினார். 1867 ஆம் ஆண்டில், குசராத்தின் அகமதாபாத்தில் அரசாங்கம் இவரை ஒரு நீதிபதியாக நியமித்தது. இரத்லம் மாநிலத்திலும் திவானாக பணியாற்றினார். இவர் பணிபுரியும் போது அரசாங்கம் இவரை 'அமைதி நீதி' மற்றும் 'இராவ்பகதூர்' போன்ற கௌரவங்களை வழங்கி பாராட்டியது. இவர் ஒரு அமர்வு நீதிபதியாக ஓய்வு பெற்றார். உதவி நில ஆணையர், நாசிக் உயர்நீதிமன்றத்தின் இணை நீதிபதி, சட்ட சபை உறுப்பினர் உள்ளிட்ட பல முக்கிய பதவிகளை வகித்தார்.
ஏ. சி. மொய்தீன்
தனிப்பட்ட வாழ்க்கை
சியாமு-பாத்திமா பீவி ஆகியோரின் மகனாக, 18 ஏப்ரல் 1956 அன்று வடக்கஞ்சேரியில் பிறந்தார். திருமதி. உசைபா பீவி என்பவரை மணந்தார். இவர்களுக்கு மருத்துவர் ஷீபா என்ற ஒரு மகள் உள்ளார்.
கோபால் ஹரி தேஷ்முக்
மகாராட்டிராவில் சமூகப் பணி
தனது 25 வயதில், தேஷ்முக் மகாராட்டிராவில் சமூக சீர்திருத்தத்தை நோக்கமாகக் கொண்ட கட்டுரைகளை லோகிதாவாடி என்ற புனைப் பெயரில் 'பிரபாகர்' என்ற வாராந்திர பத்திரிக்கையில் எழுதத் தொடங்கினார். முதல் இரண்டு ஆண்டுகளில், சமூக சீர்திருத்தம் குறித்து 108 கட்டுரைகளை எழுதினார். அந்தக் கட்டுரைகள் மராத்தி இலக்கியத்தில் 'லோகிதாவடிஞ்சி சதாபத்ரே' என்று அறியப்பட்டுள்ளன
ஏ. சி. மொய்தீன்
தனிப்பட்ட வாழ்க்கை
முன்னதாக 10.05.2004 அன்று நடந்த இடைத்தேர்தலில் 11 வது சட்டமன்றத்துக்கும், 2006இல் நடந்த 12 வது சட்டமன்ற தேர்தலிலும், 2016இல் நடந்த 14 வது சட்டமன்றத்துக்கும் தேர்ந்தெடுக்கப்பட்டார்.
கோபால் ஹரி தேஷ்முக்
மகாராட்டிராவில் சமூகப் பணி
இவர் விடுதலை மற்றும் பெண்களின் கல்வியை ஊக்குவித்தார். மேலும் இவரது காலத்தில் இந்தியாவில் நடைமுறையில் இருந்த குழந்தை திருமணம், வரதட்சணை முறை மற்றும் பலதார மணம் ஆகியவற்றிக்கு எதிராக எழுதினார்.
ஏ. சி. மொய்தீன்
மேற்கோள்கள்
பகுப்பு:1957 பிறப்புகள் பகுப்பு:வாழும் நபர்கள் பகுப்பு:கேரள அரசியல்வாதிகள்
கோபால் ஹரி தேஷ்முக்
மகாராட்டிராவில் சமூகப் பணி
இவர் தனது காலத்தில் இந்தியாவில் வலுவாக இருந்த சாதி அமைப்பின் தீமைகளுக்கு எதிராக எழுதினார். தீங்கு விளைவிக்கும் இந்து மத மரபுவழியைக் கண்டித்தார். மேலும் ஒரு நீண்ட பாரம்பரியத்தின் மூலம் பிராமணர்கள் கொண்டிருந்த மத விசயங்கள் மற்றும் சடங்குகளின் ஏகபோகத்தைத் தாக்கினார் (தேஷ்முக், இவரே ஒரு பிராமணர்). இந்து சமுதாயத்தில் மத சீர்திருத்தத்தைக் கொண்டுவருவதற்கான சில 15 கொள்கைகளை இவர் அறிவித்தார்.
அப்போதைய மும்பை மாநில ஆளுநர் ஹென்றி பிரவுனின் தலைமையில் தேஷ்முக் புனேவில் ஒரு பொது நூலகத்தை நிறுவினார். பல்கலைகழகத்திற்கு சில புத்தகங்களையும் நன்கொடையாக வழங்கினார். பம்பாயின் (1875) நூலகம், பிரிட்டிசு மக்களால் நிறுவப்பட்டது. இவரது தனிப்பட்ட தொகுப்பு பல்கலைகழகத்தில் சேர்க்கப்பட்டுள்ளது.
குசராத்தில் சமூக பணி
தேஷ்முக் அகமதாபாத்தில் நீதிபதியாக பணியாற்றிக் கொண்டிருந்தபோது, பிரேமாபாய் நிறுவனத்தின் நிதியுதவியின் கீழ் சமூகப் பிரச்சினைகள் குறித்த நகரத்தின் வருடாந்திர மாநாடுகளை ஏற்பாடு செய்தார். மேலும் இவரும் அம்மாநாட்டில் உரை நிகழ்த்தினார். இவர் அகமதாபாத்தில் பிரார்த்தனா சமாஜத்தின் ஒரு கிளையை நிறுவினார். விதவைகளின் மறுமணத்தை ஊக்குவிக்கும் ஒரு நிறுவனத்தையும் நிறுவினார். குசராத்து மக்கள் அமைப்பை நிறுவினார். குசராத்தி மற்றும் ஆங்கிலம் இரண்டிலும் ஹைடெச்சு என்ற வாராந்திர  இதழைத் தொடங்கினார். மேலும், இவர் "குசராத்தி புதி-வர்தக சபை" யையும் தொடங்கினார்.
புத்தகங்கள்
தேஷ்முக் மத, சமூக, பொருளாதார, அரசியல், வரலாற்று மற்றும் இலக்கிய விஷயங்கள் உள்ளிட்ட பல்வேறு தலைப்புகளில் 35 புத்தகங்களை எழுதினார். இவர் பானிபட்டு போர், கல்யோக், ஜாதிபெட், லங்கேச்சா இதிஹாஸ் போன்றத் தலைப்புகளில் எழுதினார். சில ஆங்கிலப் படைப்புகளையும் மராத்தியில் மொழிபெயர்த்தார். பல புத்தகங்கள் இவரைப் பற்றியும் அவரது படைப்புகளைப் பற்றியும் பிரபல எழுத்தாளர்களால் எழுதப்பட்டுள்ளன.
இவரது எழுத்தில் 1) பானிபட்டு 2) குசராத்தின் வரலாறு 3) லங்காவின் வரலாறு போன்ற தலைப்புகள் அடங்கும்
குறிப்புகள்
பகுப்பு:இந்திய சமுதாய மறுமலர்ச்சியாளர்கள் பகுப்பு:1892 இறப்புகள் பகுப்பு:1823 பிறப்புகள் பகுப்பு:மராத்தியர்கள் பகுப்பு:மராத்தி எழுத்தாளர்கள்
குரூண் தொடருந்து நிலையம்
குரூண் தொடருந்து நிலையம் (ஆங்கிலம்: Gurun Railway Station மலாய்: Stesen Keretapi Gurun); சீனம்: 古伦火车站) என்பது தீபகற்ப மலேசியா, கெடா மாநிலத்தின் குரூண் நகரில் உள்ள ஒரு தொடருந்து நிலையம் ஆகும். இந்த நிலையம் குரூண் மற்றும் அதன் சுற்றுப்புறங்களுக்குச் சேவை செய்கிறது.
மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (KTM Wast Coast Railway Line), கெடா மாநிலத்தின் குரூண் நகரில் இந்த நிலையம் உள்ளது.
பொது
சூலை 2016-இல் கேடிஎம் கொமுட்டர் சேவையின் வடக்குப் பகுதியின் வடக்கு முனையமாக பாடாங் பெசார் நிலையத்திற்கு மாற்றப்படுவதற்கு முன்பாக குரூண் தொடருந்து நிலையம் தான் வடக்குப் பகுதியின் வடக்கு முனையமாக இருந்தது.
ஈப்போ - பாடாங் பெசார் மின்மயமாக்கல்; மற்றும் இரட்டை தண்டவாளத் திட்டத்தின் ஒரு பகுதியாக குரூண் நகரில் புதிய தொடருந்து நிலையம் கட்டப்பட்டது. 11 சூன் 2014 அன்று மீண்டும் செயல்படத் தொடங்கிய இந்த நிலையம், கேடிஎம் இடிஎஸ்; கேடிஎம் கொமுட்டர் நிறுவனங்களின் தொடருந்துகளால் சேவை செய்யப் படுகிறது. மரத் தூண்களால் கட்டப்பட்ட பழைய நிலையம் இடிக்கப்பட்டு விட்டது.
வெளி இணைப்புகள்
பகுப்பு:மலேசியாவில் போக்குவரத்து பகுப்பு:மலேசியத் தொடருந்து நிலையங்கள்
சிந்துவாரம்
வாரம் என்பது தனியொரு மலர்.
பல்வேறு மலர்களைச் சிந்துவாரம் என அவர்கள் காட்டுகின்றனர்.
ஒப்புநோக்குக
பகுப்பு:மலர்கள்
கர்பி மக்கள்
கர்பி மக்கள் அல்லது மிகிர் மக்கள் வடகிழக்கு இந்தியாவில் உள்ள முக்கியப் பழங்குடி சமூகங்களில் ஒன்றாகும். இப்பழங்குடி மக்களில் பெரும்பான்மையோர் அசாம் மாநிலத்தின் மேற்கு கர்பி அங்லோங் மற்றும் கிழக்கு கர்பி அங்லோங் மலை மாவட்டங்கள் அதிகம் வாழ்கின்றனர்.
சொற்பிறப்பியல்
கர்பி என்ற சொல்லின் தோற்றம் தெரியவில்லை. வரலாற்று ரீதியாகவும், வம்சாவளியின் அடிப்படையிலும் அவர்கள் தங்களை அர்லெங் (கர்பி மொழியில் "மனிதன்") என்றும் மற்றவர்களால் கர்பி என்றும் அழைக்கப்பட்டனர். மிகிர் என்ற சொல் இப்போது இழிவாகக் கருதப்படுகிறது. கர்பி மொழியில் மிகிர் என்ற சொல்லுக்கு உறுதியான பொருள் இல்லை. மிகிர் என்பதன் மிக நெருக்கமான பொருள் "மேகார்" (ஆங்கிலம்: மக்கள்) என்பதிலிருந்து பெறப்பட்டதாகக் கூறலாம்..
கண்ணோட்டம்
கர்பி சமூகம் என்பது இந்திய மாநிலமான அசாம் மாநிலத்தின் மேற்கு கர்பி அங்லோங் மற்றும் கிழக்கு கர்பி அங்லோங் மலை மாவட்டங்களில் பெரும்பான்மையாக வாழும் பழங்குடி மக்கள் ஆவார். கர்பி அங்லோங் மாவட்டங்கள் தவிர கர்பி மக்கள் வசிக்கும் பகுதிகளில் டிமா ஹசாவ், காமரூப பெருநகரம், ஹோஜாய், மோரிகான், நாகோன், கோலாகாட், கரீம்கஞ்ச், லக்கிம்பூர், சோனித்பூர் மற்றும் அசாமின் பிஸ்வநாத் சாரியாலி மாவட்டங்கள்; அருணாச்சலப் பிரதேசத்தில் உள்ள பப்பும்பரே மாவட்டத்தின் பலிஜான் வட்டம்; மேகாலயாவின் ஜெயந்தியா மலைகள், ரி போய், கிழக்கு காசி மலைகள் மற்றும் மேற்கு காசி மலை மாவட்டங்கள்; நாகாலாந்தில் உள்ள திமாப்பூர் மாவட்டம், வங்காள தேசததின் சில்ஹெட் மாவட்டங்களில் சிறிய அளவில் வாழ்கின்றனர். [6] மேகாலயா, மிசோரம் மற்றும் நாகாலாந்து போன்ற பிற இந்திய மாநிலங்களில் உள்ள கர்பிகள், இந்திய அரசியலமைப்பு 'மிகிர்' என்ற வகுப்பில் வைத்திருப்பதால், தங்களை பட்டியல் பழங்குடியினராக அடையாளப்படுத்த முடியவில்லை. 2011 மக்கள்தொகை கணக்கெடுப்பின்படி சுமார் 4 லட்சத்து 21 ஆயிரம் (4,21,156) மக்கள் தொகையுடன், கர்பிகள் ஒரு பெரிய சமூகமாக உள்ளனர்.
வரலாறு
கர்பி மக்கள் பேசும் கர்பி மொழி திபெத்திய-பர்மிய மொழிக் குடும்பத்தைச் சேர்ந்தவை. கர்பி மக்களின் நாட்டுப்புறக் கதைகள் மூலம் அவர்கள் நீண்டகாலமாக காசிரங்கா பகுதிகளில் வாழ்ந்ததாக குறிக்கிறது. அசாம் மாநிலத்தின் மேற்கு கர்பி அங்லோங் மலைப்பகுதிகளில் சிதறிக் கிடக்கும் கல் நினைவுச்சின்னங்கள், ஒற்றைக்கல் மற்றும் பெருங்கல் கட்டமைப்புகள் உள்ளது. திமாசா கச்சாரி மன்னர்களின் ஆட்சியின் போது கர்பி மக்கள் மலைப்பகுதிகளுக்கு விரட்டப்பட்டனர். அவர்களில் சிலர் காசி மற்றும் செயிந்தியா மலைப்பகுதிகளில் உள்ள ஜெயந்தியா இராச்சியத்தில் தஞ்சம் அடைந்தனர். அகோம் இராச்சியத்தில் தஞ்சம் அடைந்த கர்பி மக்கள் பர்மியர்களின் தாக்குதலுக்கு உட்பட்டனர். அசாம் மீது படையெடுத்த பர்மிய இராச்சியத்தினர் கர்பி மக்கள் மீது மனிதாபிமானமற்ற அடக்குமுறைகளை நிகழ்த்தினர். கர்பிகள் ஆழமான காடுகளிலும், உயரமான மலைகளிலும் தஞ்சம் புகுந்தனர். கர்பிகளில் சிலர் மேற்கு அசாமுக்கு குடிபெயர்ந்தாலும், சிலர் பிரம்மபுத்திராவைக் கடந்து வடக்குக் கரையில் குடியேறினர்.
சமயம்
பெரும்பாலான கர்பிகள் இன்னும் தங்கள் கலாச்சார மற்றும் பாரம்பரிய தாக்கங்களுடன் முன்னோர் வழிபாடு & இயற்கை வழிபாட்டைக் கடைபிடிக்கின்றனர். மறுபிறவியில் நம்பிக்கை வைத்து முன்னோர்களை மதிக்கிறார்கள். பெரும்பாலான கர்பிகள் வைணவத்தின் மாறுபாடுகளுடன் இந்து சமயத்தைப் பின்பற்றுகிறார்கள். கர்பி சமயம் மற்றும் நம்பிக்கை முறையின் அடிப்படையில் சடங்குகளில் மூதாதையர் வழிபாடு, வீட்டு தெய்வங்கள் மற்றும் பிராந்திய தெய்வங்களின் வழிபாடு மற்றும் இறந்த மூதாதையர்களுக்கான சடங்குகளால் ஆனது. கர்பி மக்களில் சிலர் கிறித்துவம் பயில்கின்றனர்.
குலம்
கர்பி மக்கள் ஒரு ஆணாதிக்க சமூகம். அவர்கள் ஐந்து பெரிய குலங்கள் அல்லது கூறுகள் கொண்டவர்கள். அவை எங்டி (லிஜாங்), டெராங் (ஹன்ஜாங்), எங்கீ (எஜாங்), டெரோன் (க்ரோன்ஜாங்) மற்றும் டிமுங் (துங்ஜாங்) ஆகியவை மீண்டும் பல துணைக் குலங்களாகப் பிரிக்கப்பட்டுள்ளன.
திருமணம்
கர்பியில் உள்ள குலங்கள் வெளிப்படைத்தன்மை கொண்டவை. வேறுவிதமாகக் கூறினால், ஒரே குலத்தைச் சேர்ந்தவர்களுக்கு இடையேயான திருமணங்கள் அனுமதிக்கப்படுவதில்லை. ஏனெனில் அவர்கள் தங்களுக்குள் சகோதர சகோதரிகளாகக் கருதப்படுகிறார்கள். உறவினர் திருமணம் (மாமியார், தாய் மற்றும் தந்தையின் பக்கம்) மிகவும் விரும்பப்படுகிறது மற்றும் காதல் திருமணமும். நவீன கர்பி சமூகத்தில் ஏற்பாடு செய்யப்பட்ட திருமணங்கள் அரிதாகவே காணப்படுகின்றன. திருமணத்திற்குப் பிறகு, மணமகனோ அல்லது மணமகனோ தங்கள் குடும்பப் பெயரை மாற்ற மாட்டார்கள். அதாவது அவர்கள் தங்கள் அசல் குடும்பப் பெயரைத் தக்க வைத்துக் கொள்கிறார்கள். அதே காரணத்தால், ஒரே குலத்தைச் சேர்ந்தவர்கள் ஒருவரையொருவர் திருமணம் செய்து கொள்ள முடியாது. தம்பதியரின் குழந்தைகள் தங்கள் தந்தையின் குடும்பப் பெயரைப் பெறுவார்கள். வரதட்சணை என்ற கருத்து கர்பி மக்களிடத்திலும், வடகிழக்கு இந்தியாவின் பழங்குடி மக்களிடமும் இல்லை.
திருவிழாக்கள்
கர்பி மக்கள் பல பண்டிகைகளைக் கொண்டாடுகிறார்கள். அவற்றில் ஹச்சா-கெகன், சோஜுன், ரோங்கர், பெங் கார்க்லி, தோய் அசோர் ரிட் அசோர் மற்றும் போடோர் கெகுர் போன்ற சில திருவிழாக்கள் ஆண்டு முழுவதும் நடத்தப்படுகிறது. அவற்றில் சில வருடத்தின் ஒரு குறிப்பிட்ட நேரத்தில் நடத்தப்படுகிறது. பயிர்கள் விதைக்கப்படுவதற்கு பூமியில் மழை பொழியுமாறு கடவுளை வேண்டுவதற்காக போத்தோர் கேகூர் கொண்டாடப்படுகிறது. கிராம மக்கள் கடவுளுக்கு நன்றி செலுத்தும் வகையில் சனவரி 5 அல்லது பிப்ரவரி 5 ஆம் நாளன்று ரோங்கர் திருவிழா கொண்டாடப்படுகிறது.
இறப்பு
சோமாங்கன் ("தி-கர்ஹி" என்றும் அழைக்கப்படுகிறது) என்பது கர்பி மக்களின் இறப்புச் சடங்கு ஆகும். இது சமீபத்தில் அல்லது நீண்ட காலத்திற்கு முன்பு இறந்த குடும்ப உறுப்பினரின் ஆன்மாவின் அமைதி மற்றும் பாதுகாப்பான பாதைக்காக ஒரு குடும்பத்தால் செய்யப்படும் சடங்கு. இது இறந்த நபருக்கான இறுதி அஞ்சலியாகும். மேலும் எந்த ஒரு இறந்த ஆண்டும் மீண்டும் கொண்டாடப்படுவதில்லை.
ஆடை மற்றும் ஆபரணங்கள்
கர்பி மக்கள் தங்களுக்கென சொந்த பாரம்பரிய உடைகளைக் கொண்டுள்ளனர். பல்வேறு பொருட்கள் மற்றும் வடிவமைப்புடன் தென்கிழக்கு ஆசிய மக்களின் ஆடைகளுடன் மிகவும் ஒத்திருக்கிறது.
பெண்களின் பாரம்பரிய உடையில் பினி, பெக்கோக், வாம்கோக் மற்றும் ஜிசோ ஆகியவை அடங்கும். பினி என்பது ஒரு வகை கருப்பு நிற பாவாடை மற்றும் இடுப்பில் பெல்ட்டால் கட்டப்பட்டிருக்கும். இது ஜாங்ரே, சாண்டோக், ஹொங்கி ராஞ்சோம், மார்போங் ஹோம்க்ரி, அஹி செரோப், சம்புருக்ஸோ அபினி, மெக்செரெக் போன்ற பல்வேறு வடிவமைப்புகளில் இருக்கலாம். பெகோக் என்பது வலது தோளில் கட்டப்பட்ட ஒரு சதுரத் துண்டு. பே சர்பி பொதுவாக வயதான பெண்களுக்கும், பெ ஸ்லெங், பெ ஜங்போங் நடுத்தர வயது பெண்களுக்கும், பெ டுப்ஹிர்சொ இளம் பெண்களுக்கும். வாம்கோக் என்பது இடுப்பில் இறுகக் கட்டப் பயன்படும் கச்சை ஆகும். இது இரண்டு நீள முனைகளிலும் வண்ணமயமான விளிம்புகளைக் கொண்டுள்ளது மற்றும் அமெக்பி, அமெக்சோ, அபெர்மங், தோய்தெசூரி ஆங்பார், சுவே ஆர்வோ மற்றும் ஃபோங்லாங் ஆங்சு போன்ற வடிவமைப்புகளில் காணலாம். ஜிசோ என்பது வடிவமைப்புகளுடன் கூடிய நீண்ட கருப்பு துணி மற்றும் நீள முனையில் அலங்கரிக்கப்பட்ட விளிம்புகளை மூடுவதற்கு அணியப்படுகிறது. மார்பகங்கள் மூடுவதற்கு தற்போது இரவிக்கை ஆடை பயன்படுத்தப்படுகிறது.
ஆண்களின் உடையில் சோய், போஹோ, ரிகோங் மற்றும் சேட்டர் ஆகியவை அடங்கும். சோய் என்பது ஆண்கள் அணியும் சட்டை ஆகும். போஹோ என்பது தலையைச் சுற்றி அணியப்படுகிறது அல்லது கழுத்தைச் சுற்றி அணியப் பயன்படுத்தப்படுகிறது. ரிகோங் என்பது வேலையின் போது ஆண்கள் அணியும் இடுப்புத் துணி. சடோர் என்பது ஆண்கள் இடுப்பைச் சுற்றி அணியும் ஒரு வெள்ளை வேட்டி ஆகும்.
ஆபரணங்களைப் பொறுத்தவரை, கர்பி சமூகம் சில விதிகளைக் கொண்டுள்ளது. கர்பி பெண்கள் பொதுவாக ஆண்களுக்கு ஒதுக்கப்பட்ட தங்க ஆபரணங்களை அணிய அனுமதிக்கப்படுவதில்லை. ஆண்களை விட பெண்கள் அதிக ஆபரணங்களை அணிவதால், வெள்ளி அதிகமாக பயன்படுத்தப்படுகிறது. கர்பி பெண்கள் வெள்ளியில் கழுத்தில் அணியும் ஒரு தனித்துவமான ஆபரணம் லெக் ஆகும். கர்பி பெண்களும் ரோய் என்று அழைக்கப்படும் வளையல்களை அணிவார்கள். பெண்கள் தங்கள் காதுகளை அலங்கரிக்க அணியும் ஆபரணங்கள் நோ தெங்பி என்று அழைக்கப்படுகிறது.
வெளி இணைப்புகள்
பகுப்பு:பழங்குடிகள் பகுப்பு:இந்தியப் பழங்குடிகள் பகுப்பு:அசாம் பகுப்பு:வடகிழக்கு இந்தியாவில் உள்ள இனக்குழுக்கள்
கிறித்தவ பிள்ளைத்தமிழ் இலக்கியங்கள்
கிறித்தவப் பிள்ளைத்தமிழ் இலக்கியங்கள் வீரமாமுனிவர் காலத்திலிருந்தே தொகுக்கப்பட்டுள்ளன. அவற்றுள் சில கீழே குறிக்கப்படுகின்றன.
வீரமாமுனிவர் பாடிய "தேவமாதா பிள்ளைத்தமிழ்"
"தேவமாதா பிள்ளைத்தமிழ்" என்ற நூல் வீரமாமுனிவர் (1680-1946) பாடியதாக முனைவர் வி.மி. ஞானப்பிரகாசம் பாரிசிலுள்ள தேசிய நூலகத்தில் கண்டுபிடித்துள்ளார். இந்நூலைத் தஞ்சைத் தமிழ்ப் பல்கலைக்கழகம் 2008ஆம் ஆண்டு வெளியிட்டுள்ளது. "வீரமாமுனிவரின் நிருபங்கள்" என்ற பெயரில் இந்நூல் அமைந்துள்ளது. இந்நூலின் பின்பகுதியில் "தேவமாதா பிள்ளைத்தமிழ்" இடம் பெறுகிறது.
அம்மானை, அந்தாதி, கலம்பகம், பதிகம், மாலை, வெண்கலிப்பா, வண்ணம் ஆகிய சிற்றிலக்கியங்களைப் படைத்த வீரமாமுனிவர் "தேவமாதா பிள்ளைத்தமிழ்" பாடியுள்ளமை அவரது பெருமைக்கு மேலும் பெருமை சேர்க்கிறது.
"தேவமாதா பிள்ளைத்தமிழ்" காப்புப் பருவத்திற்கு முன் "கடனரி அகவல்" என்ற முன்னுரைப் பகுதியைப் பெற்றுள்ளது. இப்பகுதியில் பெண்பாற் பிள்ளைத்தமிழுக்குரிய பத்துப் பருவங்களும், ஆண்பாற் பிள்ளைத்தமிழுக்குரிய பத்துப் பருவங்களும் இடம்பெற்றுள்ளன. பிற பெண்பாற் பிள்ளைத்தமிழ் நூல்களில் "நீராடல்" என்று அழைக்கப் பெறும் பருவம் தேவமாதா பிள்ளைத்தமிழில் "அபிஷேகம்" என்று அமைந்துள்ளது.
முத்தப்பருவத்தில் ஒரு மாற்றமாக, அன்னை மரியாவின் அடியார்கள் மரியா என்னும் குழந்தையின் திருவடியை முத்தம் செய்ய இசைவு தருமாறு வேண்டுவதாகப் பாடப்பட்டுள்ளது: "'முளரிப் பதத்தில் அருள்கனிந்த முத்தம் தருக' 'அரிய திருத்தாளின் முத்தம் தருக' 'மொழியும் கருணைத் திருத்தாளின் முத்தம் தருக' 'பன்னு முத்தம் பரிவு முத்தம் பாத முத்தம் தருகவே'" என்பவற்றைச் சான்றாகக் காட்டலாம்.
உலக முடிவில் இறைமகன் எல்லா மக்களுக்கும் தீர்ப்பு வழங்கும் ("நடுத்தீர்வை") நீதித்தலைவராக வருவார் என்பது கிறித்தவ நம்பிக்கை. அப்போது மண்ணுலகிலும் கதிரவன் மற்றும் நிலவிலும் நடுக்கம் ஏற்படும் என்பது விவிலிய உருவகம். "அம்புலியே, நீயும் நடுக்கமுறுவாய். எனவே மரியன்னையின் திருத்தாள்களிலே சரணடைந்து விடு" என்னும் பொருள்பட, கீழ்வருமாறு பாடுகிறார்: "'நன்னடுத் தீர்வையில் உனைப் பீடொடுங்கச் செய்ய நாயகன்தாய் பரிவுசேர் அற்புதக் கன்னியிவள் பதத்தினில்நீ பணிந்து அம்புலியாட வரவே அன்புடைய ஞானக் குழந்தை மரியாயி சரணம் புலியாட வரவே'"
வீரமாமுனிவர் இயற்றியதாகக் கருதப்படுகின்ற இந்த "தேவமாதா பிள்ளைத்தமிழ்" இலக்கியமே தமிழில் எழுந்த முதல் கிறித்தவப் பிள்ளைத்தமிழ் என்று தெரிகிறது.
கிறித்தவ பிள்ளைத்தமிழ் இலக்கியங்கள் சில
வான வீதியில் தவழும் அம்புலிக்குப் பல குறைகள் உண்டு. அவற்றைச் சுட்டிக்காட்டி, அதே நேரத்தில் இயேசு பெருமானின் சிறப்பையும் எடுத்துக்கூறி அம்புலியை விளையாட அழைக்கிறார் கவிஞர்: "'...உலகருனைத் தூற்றுபழி இனிக் கழிய வேண்டுவாயேல் இத்தலம் போற்றலம் பிறிதில்லை ஆதலால் இசைந்தஇப் பெத்தலையினில் அடுபவம் தீர்த்திடும் அத்தன்முனம் பணிவுடன் அம்புலீ ஆடவாவே அண்டர் நாயகன் தொண்டர் தாயகன் இவனுடன் அம்புலீ ஆடவாவே'"
பிள்ளைத்தமிழில் வரும் ஒரு பாடலில் அவர் திங்கள் முதல் ஞாயிறு வரையிலான நாட்பெயர்களை அமைத்துள்ளார். அத்துடன் திருவடிகளில் நிலவையணிந்து, செம்மை நிறம் பொருந்திய வாயுடன் அன்புமாறாத தம் சேயை அழகுமிக்க பொன்னையொத்த மலர்க்கைகளில் ஏந்தி, வெள்ளி என்னும் விண்மீனைச் சென்னியில் சூடித் துன்பம்நீக்கிக் கதிரவனை ஆடையாகப் புனைந்து ஆரோக்கியமாதா விளங்குகிறாள் என்று இரட்டுற மொழிதலாகவும் பாடியுள்ளமை அறிந்து இன்புறத்தக்கது. இதோ அப்பாடல்: "'பேறாம் பதத்தினில் திங்களைச் சூடிப் பிறங்கு செவ்வாய் மாறாத அற்புதன் தான்வியாழம் ஒத்த மலர்க்கைதுன்ன சீரான வெள்ளிகொண் டேசனி யோட்டிச் செஞ் ஞாயிறிட்டு நீராரும் வேளைவந் தாய் தயை தான் நிதம் செய்குவையே'"
நூல் ஆதாரம்
பகுப்பு:பிள்ளைத்தமிழ் பகுப்பு:இலக்கிய வரலாறு
ராம நாம மகிமை
ராம நாம மகிமை அல்லது ராமாஞ்சனேய யுத்தம் 1939 ஆம் ஆண்டு வெளிவந்த தமிழ்த் திரைப்படமாகும். ஏ. என். கலயாண சுந்தரம் இயக்கத்தில் வெளிவந்த இத்திரைப்படத்தில் மாதிரிமங்கலம் நடேசய்யர், இலட்சுமணன் மற்றும் பலரும் நடித்திருந்தனர்.
திரைக்கதை
இராமனிடம் அனுமான் வைத்திருந்த பக்தியின் மகிமையால், பிரம்மாஸ்திரத்தில் இருந்து சகுந்தனைக் காப்பாற்றியமை இத்திரைப்படத்தின் கதையாகும்.
மேற்கோள்கள்
பகுப்பு:1939 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
லியோபோல்டோ கிரெல்லி (பேராயர்)
லியோபோல்டோ கிரெல்லி (Leopoldo Girelli) (பிறப்பு: 13 மார்ச் 1953) இத்தாலி நாட்டின் கத்தோலிக்க திருச்சபையைச் சேர்ந்த பேராயார் ஆவார். இவர் தற்போது இந்தியா மற்றும் நேபாளம் நாடுகளில் வாத்திகான் நாட்டின் போப்பாண்டவரின் அப்போஸ்தல தூதராக 13 மார்ச் 2021 மற்றும் 13 செப்டம்பர் 2021 முதல் செயல்படுகிறார். முன்னர் இவர் போபாண்டவரின் தூதராக சிங்கப்பூர், இந்தோனேசியா, கிழக்கு திமோர், மலேசியா, புருணை, வியட்நாட், இஸ்ரேல், ஜெருசலம், பாலஸ்தீனம் மற்றும் சைப்பிரஸ் நாடுகளில் பணியாற்றியுள்ளார்.
இந்திய கத்தோலிக்க குருமார்களுக்கு கோரிக்கை
இந்தியாவிற்கான அப்போஸ்தல தூதுவர் என்ற முறையில் இவர், 29 அக்டோபர் 2021 அன்று வெளியிட்ட அறிக்கையில் தமிழ்நாடு மற்றும் கேரளாவில் செயல்படும் கத்தோலிக்க மதகுருமார்கள் சுதந்திரமான அறக்கட்டளைகள் மற்றும் தன்னார்வ தொண்டு நிறுவனங்களில் பதவிகளை வகிப்பதில் இருந்து விலகி இருக்க கேட்டுக்கொண்டார். மேலும் தமிழ்நாடு ஆயர்கள் பேரரவை, மறைமாவட்ட நிர்வாகிகளின் அனுமதியின்றி கத்தோலிக்க மதகுருமார்கள் தனித்த அறக்கட்டளைகள் அல்லது சங்கங்களுடன் தொடர்புபடுத்தப்படுவதில்லை என்பதை உறுதிப்படுத்த வேண்டும் என அறிவுறித்தியுள்ளது.
வெளி இணைப்புகள்
போப்பாண்டவரின் தூதுவர்கள் பகுப்பு:கத்தோலிக்கம் பகுப்பு:கத்தோலிக்க ஆயர்கள்
பாலையம்பட்டி ஆயிரவைசிய காசுக்காரசெட்டி நீராவி விஸ்வநாதர் கோயில்
பாலையம்பட்டி ஆயிரவைசிய காசுக்காரசெட்டி நீராவி விஸ்வநாதர் கோயில் தமிழ்நாட்டில் விருதுநகர் மாவட்டம், பாலையம்பட்டி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் நீராவி விஸ்வநாதசாமி, விசாலாட்சி அம்பாள் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி மூன்று காலப் பூசைகள் நடக்கின்றன.
மேற்கோள்கள்
பகுப்பு:விருதுநகர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கொருக்கத்தண்டலம் கிராமம் வாலீஸ்வரர் கோயில்
கொருக்கத்தண்டலம் கிராமம் வாலீஸ்வரர் கோயில் தமிழ்நாட்டில் திருவள்ளூர் மாவட்டம், கொருக்கத்தண்டலம் கிராமம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வாலீஸ்வரர், வருனேஸ்வரி சன்னதிகளும், சண்டிகேஸ்வரர், நந்தி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. சித்திரை மாதம் சித்திரைத்திருவிழா முக்கிய திருவிழாவாக நடைபெறுகிறது. கார்த்திகை மாதம் தீபம் திருவிழாவாக நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆல்டிரோவேண்டா
Aldrovanda இது ஒரு அசைவம் உண்ணும் தாவரம். இதை நீர் சுழல் தாவரம் என்றும்  அழைப்பார்கள். மேலும் இதை (Water fly trap) நீர் பூச்சிகளைப் பிடிக்கும் தாவரம் என்றும் அழைக்கலாம். இது திரோசிரோசியீ என்னும் இரட்டை விதையிலைத் தாவரக் குடும்பத்தைச் சேர்ந்தது. இதில் ஆ. வெசிகுலோசா (A.Vesiculosa). என்கிற ஒரே ஒரு செடி மட்டுமே உள்ளது.
செடியின் அமைவு
ஆல்டிரோவேண்டா அமைதியான, தேக்கமாயிருக்கும் நீரில் வாழும் ஒரு சிறு பூண்டு. நீர் மட்டத்திற்குச் சற்றுக் கீழே மிதந்து கொண்டிருக்கும். இது 10-15 செ.மீ. நீளமுள்ளது. இதற்கு வேரில்லை. தண்டு மிகவும் மெல்லியது. ஆதிகமான கிளைகள் விடுவதில்லை. இலைகள் கொத்து கொத்தாக இருக்கும். ஒவ்வொரு கணுவிலும் எட்டு இலைகள் ஒரு வட்டமாக அமைந்திருக்கும். ஒவ்வொரு இலையும் ஒரு கரண்டி போன்ற அமைப்பு கொண்டது. இலைக்காம்பு சிறகுபோல் விரிந்து இருக்கும். இதன் இலையின் அலகு நடு நரம்பின் நீளத்தில் மடங்கக் கூடிய இரண்டு பகுதிகளை கொண்டிருக்கும். இதன் விளிம்பு உள்நோக்கி லேசாக வளைந்தும், சிறு சிறு பற்களும் கொண்டிருக்கும். இலையின் நடு நரம்பை ஒட்டி பல உணர்ச்சியுள்ள மயிர்கள் இருக்கின்றன. குறிப்பாக இவை 6 மட்டுமே காணப்படும்.
பூச்சிகளை உண்ணும் முறை
பூக்கள் இலைக்காம்பின் அருகில் வருகின்றன. பூக்களுக்கு சிறு காம்புகளுண்டு. புறவிதழ்கள் 5 பிரிவுகளாக இருக்கும். அகவிதழ்களும் கேசரங்களும் அதே எண்ணிக்கையில் இருக்கும். சூலகம் ஓரறையுள்ளது. விதைகள் கணக்கற்றுக் காணப்படும்.
இத்தாவரம் தென் கல்கத்தாவின் உப்பு நீர் பகுதியில் காணப்படுகிறது. இது இந்தியாவில் மிகவும் குறைந்த எண்ணிக்கையில் உள்ளது. இது அழிந்து வரும் தாவரப் பட்டியலில் இடம் பெற்றுள்ளது. இது பிறர் தொல்லைக்கு ஆளாகி அழிந்து வருகிறது. கல்கத்தா நகரம் விரிவு ஆக்கப்படும்போது குட்டைகள் மூடப்படுகிறது. இந்த குட்டைகளில் வளரும் இத்தாவரம் அழிக்கப்படுகிறது.
மேற்கோள்கள்
பகுப்பு:ஊனுண்ணித் தாவரங்கள் பகுப்பு:நீர்த் தாவரங்கள் பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
கருப்புப் பணம் (இந்தியா)
கருப்பு பணம் எனில் (Indian Black Money), இந்திய அரசு மற்றும் மாநில அரசுகளுக்குச் செலுத்த கடமைப் பட்ட வணிக வரி, சேவை வரி, வருமான வரி, கலால் வரி, சுங்கக் கட்டணம், முத்திரைத் தாள் கட்டணம் போன்ற வரிகள், அரசுக்குச்  செலுத்தாமல், வரி ஏய்ப்பு மூலம் ஒருவர் ஈட்டியப் பணத்தை உள்நாட்டில் அல்லது வெளிநாடுகளில் வைத்திருக்கும் பணத்திற்கு கருப்புப் பணம் என்பர். .
வெளிநாடுகளில், குறிப்பாக சுவிட்சர்லாந்து நாட்டு வங்கிகளில் மட்டும் 1,500 பில்லியன் டாலர் மதிப்புள்ள கருப்புப் பணம், தனிநபர் சேமிப்புக் கணக்குகளில் உள்ளதாகவும்,. . அதனை மீட்க நடவடிக்கை எடுக்க இந்திய ஒன்றிய அரசு முடிவு செய்துள்ளது. ..
வெளி இணைப்புகள்
பகுப்பு:இந்தியப் பொருளாதாரம் பகுப்பு:இந்தியாவில் ஊழல்
ஜோதியம்பட்டி ஊராட்சி
ஜோதியம்பட்டி ஊராட்சி (Jothiyampatti Gram Panchayat), தமிழ்நாட்டின் திருப்பூர் மாவட்டத்தில் உள்ள குண்டடம் வட்டாரத்தில் அமைந்துள்ளது. இந்த ஊராட்சி, தாராபுரம் சட்டமன்றத் தொகுதிக்கும் ஈரோடு மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1391 ஆகும். இவர்களில் பெண்கள் 710 பேரும் ஆண்கள் 681 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆரி உடீனி
ஆரி உடீனி (ஆங்கிலம்: Harry Houdini; ஹேரி ஹுடீனி) (பிறப்பு: 24 மார்ச்சு 1874; இறப்பு: 31 அக்டோபர் 1926) அங்கேரியில் பிறந்த ஒரு மாயக்கலை வல்லுனர் ஆவார். இவர் திரைப்படங்களையும் தயாரித்தார். இவர் இயற்கைக்கு அப்பாற்பட்ட கண்கட்டிவித்தைகளைச் செய்வதில் வல்லவராக இருந்தார்.
வெளி இணைப்புகள்
பகுப்பு:1874 பிறப்புகள் பகுப்பு:1926 இறப்புகள் பகுப்பு:அமெரிக்க நடிகர்கள்
உனக்காக பிறந்தேன்
உனக்காக பிறந்தேன் (Unakkaga Piranthen) என்பது 1992 ஆம் ஆண்டு வெளியான இந்தியத் தமிழ் காதல் நாடகத் திரைப்படம் ஆகும். பாலு ஆனந்த் எழுதி இயக்கிய இப்படத்தில் பிரசாந்த் மற்றும் மோகினி ஆகியோர் முக்கிய பாத்திரங்களில் நடித்ததனர். படத்திற்கான இசையை இசையமைத்தவர் தேவா மேற்கொள்ள, ஒளிப்பதிவை ஜெயனன் வின்சென்ட் கையாண்டனர். இதை விவேகானந்த பிக்சர்ஸ் பதாகையின் கீழ் திருப்பூர் மணி தயாரித்து விநியோகித்தார்.
கதை
மாலினி ( மோகினி ), இலங்கை அகதி. இவள் இந்தியாவில் அகதிகள் முகாமில் தஞ்சம் புகுந்துள்ளார். ஒரு முகாம் காவலர் அவளைத் துன்புறுத்த முயற்சிக்கும்போது, ராஜா ( பிரசாந்த் ) என்ற உள்ளூர் இளைஞன் அவளை மீட்க வருகிறான். அதன்பிறகு அவர்கள் அடிக்கடி சந்திக்கத் தொடங்குகிறார்கள், விரைவில் காதலிக்கிறார்கள். அகதிகளை மீண்டும் இலங்கைக்கு அனுப்ப வரும் உத்தரவினால், மாலினி இலங்கை செல்கிறாள். பிரிவினை தாங்க முடியாமல், ராஜா இலங்கைக்கு நீந்தி செல்ல முடிவு செய்கிறான். ஆனால் கரையை அடைந்ததும் அவன் ஒரு பயங்கரவாதி என்று நினைக்கும் கடலோர காவலர்களால் கைது செய்யப்படுகிறான். ராஜா சிறையிலிருந்து தப்பித்து மாலினியைக் கண்டுபிடிக்கிறான்.
இசை
படத்திற்கான பின்னணி இசை, பாடல் போன்றவற்றிற்கு திரைப்பட இசையமைப்பாளர் தேவா இசையமைத்தார்.
தமிழ் பதிப்பு
பட்த்தின் பாடல்பதிவு 1992 இல் வெளியிடப்பட்டது. இதில் ஐந்து பாடல்கள் இருந்தன. பாடல் வரிகளை வாலி, காமகோடியன் ஆகியோர் எழுதினர்.
தெலுங்கு பதிப்பு
இந்த படம் தெலுங்கில் பிரேம பூஜாரி என்று பெயரிடல் மொழிமாற்றம் செயபட்டது. அனைத்து பாடல்களையும் ராஜரிசி எழுதினார்.
வெளி இணைப்புகள்
பகுப்பு:தேவா இசையமைத்த திரைப்படங்கள் பகுப்பு:1992 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இலங்கை உள்நாட்டுப் போர் பற்றிய திரைப்படங்கள் பகுப்பு:பிரசாந்த் நடித்த திரைப்படங்கள் பகுப்பு:ஜனகராஜ் நடித்த திரைப்படங்கள்
ஆத்மசாந்தி
ஆத்மசாந்தி 1952 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும். மலையாள மொழியில் தயாரிக்கப்பட்டு, தமிழில் மொழிமாற்றம் செய்யப்பட்ட இத்திரைப்படத்தை ஜோசப் தளியத் இயக்கியிருந்தார்.
மேற்கோள்கள்
பகுப்பு:1952 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
பொன்முடியார்
பொன்முடியார் சங்க காலத்தில் வாழ்ந்த ஒரு தமிழ்ப் பெண்புலவர். மறக்குடியில் பிறந்தவராக குறிப்புகள் கிடைகின்றன.இவர் சேரநாட்டின் ஒரு பகுதியான குட்டநாட்டின் வடக்குப்பக்கத்தில் பொன்முடி நல்லூர் என்னும் ஊரில் பிறந்தவர் ஆவார் .இவரின் பெருமையைப் பாராட்டி அரசர் எவரேனும் பொன்முடி பரிசளித்து இருக்கலாம் என்கிறார் உ.வே.சா. இவரது பெயரால் புறநானூறு பாடல்கள் உள்ளன. அவை 299, 310, 312 வரிசை எண்களில் உள்ளன. இவரின் பெயரால் பொன்முடி என்ற ஊர் பெயர் உருவாகி, தற்பொழுது அது மருவி பொம்மிடி என மாறி இருக்கலாம்.
பெரிய வெள்ளை சிலம்பன்
விளக்கம்
இப்பறவையின் உடல் சாம்பல் தவிட்டு நிறமுடையது. இதன் நெற்றியும், வாலின் வெளிப்புறமும் வெள்ளை நிறமுடையவை.
பொன்முடியார்
பாடல்
பால்கொண்டு மடுப்பவும் உண்ணான் ஆகலின்,
புனே பல்கலைக்கழகம்
இங்கு பற்பல ஆராய்ச்சி நிலையங்கள், இணைக்கப்பட்ட கல்லூரிகள், திணைக்களங்கள் போன்றவை அமைந்துள்ளன.
வரலாறு
1948ஆம் ஆண்டு ஃபிப்ரவரித் திங்கள் பத்தாம் நாள் அன்று மும்பை சட்டசபை அமலாக்கிய பூனா பல்கலைக் கழகச் சட்டம் என்பதன் கீழாக புனே பல்கலைக் கழகம் நிறுவப்பட்டது. 1948ஆம் வருடத்திலேயே டாக்டர். எம்.ஆர். ஜயகர் இப்பல்கலைக் கழகத்தின் முதல் துணைவேந்தர் பதவியை ஏற்றார். அப்போதைய முதலமைச்சர் மற்றும் மும்பை நகரின் கல்வியமைச்சராக இருந்த திரு பி.ஜி.கெர் இந்தப் பல்கலைக் கழகம் தனது வளாகத்திற்காகப் பெரும் இடம் பெறுவதை உறுதி செய்தார். 1950ஆம் ஆண்டுகளின் துவக்கத்தில், இந்தப் பல்கலைக் கழகத்திற்கு 411 ஏக்கர்கள் (அதாவது 1.7 சதுர கிலோமீட்டர்கள்) ஒதுக்கீடு செய்யப்பட்டன.
பொன்முடியார்
பாடல்
செறாஅது ஓச்சிய சிறுகோல் அஞ்சியடு,
பெரிய வெள்ளை சிலம்பன்
மேற்கோள்
பகுப்பு:இந்தியப் பறவைகள் பகுப்பு:தீவாய்ப்பு கவலை குறைந்த இனங்கள் பகுப்பு:நேபாளப் பறவைகள்
பொன்முடியார்
பாடல்
உயவொடு வருந்தும் மன்னே! இனியே
புனே பல்கலைக்கழகம்
வரலாறு
மதிப்பீடுகளை வழங்குவதில் நெகிழ்வற்ற முறைமையைக் கொண்டுள்ளதால், மிகவும் கண்டிப்பான பல்கலைக் கழகங்களில் ஒன்று என இது பெயர் எடுத்துள்ளது.
அதிகார எல்லை
துவக்கத்தில், இந்தப் பல்கலைக் கழகத்தின் அதிகார எல்லை மஹாராஷ்டிரா மாநிலத்தின் மேற்குப் பகுதியின் 12 மாவட்டங்களைக் கொண்டிருந்தது. இருப்பினும், 1964ஆம் ஆண்டு கோலாப்பூர் நகரில் சிவாஜி பல்கலைக் கழகம் அமைக்கப் பெற்றவுடன், இதன் அதிகார எல்லையானது புனே, அகமதுநகர், நாசிக், துலே மற்றும் ஜல்காவுன் ஆகிய ஐந்து நகரங்களுக்குள்ளாகச் சுருங்கி விட்டது. இவற்றில் துலே மற்றும் ஜல்காவுன் ஆகிய இரண்டும் 1990ஆம் ஆண்டு நிறுவப்பட்ட வட மஹாராஷ்டிரா பல்கலைக் கழகத்தின் கீழாக இணைந்துள்ளன.
பொன்முடியார்
பாடல்
புகர்நிறங் கொண்ட களிறட்டு ஆனான்,
புனே பல்கலைக்கழகம்
இணைப்புகள்
1949ஆம் வருடம் இந்தப் பல்கலைக் கழகத்துடன் இணைந்திருந்த கல்லூரிகள் மொத்தமாக 18 ஆகும். இவற்றில், 8000 மாணாக்கர்களுக்கும் மேலான எண்ணிக்கை கொண்டிருந்த, புகழ் பெற்ற ஃபெர்குசான் கல்லூரி, காலேஜ் ஆஃப் எஞ்சினியரிங், புனே, ஆர்மி இன்ஸ்டிட்யூட் ஆஃப் டெக்னாலஜி, புனே ஆகியவையும் அடங்கும். அதன் பிறகு, கல்லூரிகளின் எண்ணிக்கை அதிகரித்து வந்தது. 2004ஆம் வருடம் இந்தப் பல்கலைக் கழகம் 46 இளநிலைப் பட்டதாரித் துறைகள், 269 இணைப்புக் கல்லூரிகள் மற்றும் அங்கீகாரம் பெற்ற 118 ஆராய்ச்சி நிறுவனங்கள் உடனான 170,000 மாணவர்களை இளநிலை மற்றும் முது நிலை ஆகிய இரண்டு நிலைகளிலுமான பல்வேறு கல்வித் துறைகளில் கொண்டிருந்தது.
பொன்முடியார்
பாடல்
முன்நாள் வீழ்ந்த உரவோர் மகனே,
புனே பல்கலைக்கழகம்
இணைப்புகள்
இந்தப் பல்கலைக் கழகம் வித்யாவாணி என்னும் சமூக வானொலியை நடத்துகிறது. இதில் புனே பல்கலைக் கழகம் நடத்தும் பல்வேறு துறைகள், மாணவர்களுக்கான பல்வேறு நலத்திட்டங்கள், பல்கலைக் கழகத்தின் தேர்வுகள், அவற்றின் முடிவுகள் மற்றும் நடவடிக்கைகள் பற்றிய தகவல்கள் ஆகியவை ஒலிபரப்பாகின்றன. இளைஞர்களின் பிரச்சினைகளுடன் தொடர்புடையதான பல்வேறு கல்விசார் நிரல்களும் ஒலிபரப்பாகின்றன.
பொன்முடியார்
பாடல்
உன்னிலன் என்னும், புண்ஒன்று அம்பு_
புனே பல்கலைக்கழகம்
ஆராய்ச்சி
புனே பல்கலைக் கழகத்துடன் தொடர்புடைய இதர ஆராய்ச்சி நிறுவனங்கள் பின்வருமாறு:
பொன்முடியார்
பாடல்
மான்உளை அன்ன குடுமித்
புனே பல்கலைக்கழகம்
துறைகள்
பல்கலைக் கழகம் நடத்தும் சுயாட்சி பெற்ற துறைகள்
பொன்முடியார்
பாடல்
தோல்மிசைக் கிடந்த புல்அண லோனே. (310)
புனே பல்கலைக்கழகம்
புற இணைப்புகள்
பகுப்பு:கூகுள் தமிழாக்கம்-இந்தியா பகுப்பு:புனே பகுப்பு:புனே மாவட்டம் பகுப்பு:மகாராட்டிராவில் கல்வி
பொன்முடியார்
செய்தி
இவன் குழந்தைப் பருவத்தில் பால் உண்ண மறுத்தபோது தாய் அடிக்க வந்த சிறு கோலுக்கு அஞ்சி ஓடி ஓடி நொந்துவோனான். இப்போது போர்க்களிற்றையே வெட்டி வீழ்த்திவிட்டு வீரனாகத் திகழ்கிறான். முதல்நாள் போரில் இவன் தந்தை மாண்டான். இன்று அம்பு ஒன்று இவன் தலையில் பாய, முன்னே சென்ற தோல்படைமீது இளந்தாடி வீரனாக இருமாந்து கிடக்கிறான்.
அடிக்குறிப்பு
பகுப்பு:சங்கத் தமிழ்ப் பெண் புலவர்கள்
திருக்குறுங்குடி வேதாந்த தேசிகன் சன்னதி கோயில்
திருக்குறுங்குடி வேதாந்த தேசிகன் சன்னதி கோயில் தமிழ்நாட்டில் திருநெல்வேலி மாவட்டம், திருக்குறுங்குடி என்னும் ஊரில் அமைந்துள்ள பெருமாள் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன. புரட்டாசி மாதம் தேசிகர் திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சுக்னா ஏரி
சுக்னா ஏரி, இந்திய ஒன்றியப் பகுதியான சண்டிகரில் உள்ளது. இது இமயமலையின் அடிவாரத்தில் அமைந்துள்ளது.
இந்த ஏரியின் மேற்கில் ராக் கார்டன் என்னும் தோட்டம் அமைந்துள்ளது.
இந்த ஏரியை ஒட்டியுள்ள பகுதிகள் காட்டுயிர் காப்பகமாக அறிவிக்கப்பட்டுள்ளன. இங்கு சைபீரிய வாத்து, கொக்கு உள்ளிட்ட பறவைகளைக் காணலாம். இந்த ஏரியை பாதுகாக்கப்பட்ட நீர்நிலையாக இந்திய அரசு அறிவித்துள்ளது.
சான்றுகள்
பகுப்பு:சண்டிகரில் உள்ள ஏரிகள்
சுபா
சுபா என்பது முகலாயப் பேரரசின் மாகாணத்தைக் குறிக்கப் பயன்படுத்தப்பட்ட சொல் ஆகும். ஷா ஹுமைரா சுபா என்பதன் சுருக்கமே சுபாவாகும். இச்சொல் அரேபிய மற்றும் பாரசீக மொழியில் இருந்து பெறப்பட்டது. சுபாவின் ஆளுநர் அல்லது ஆட்சியாளர் சுபாதார் என்று அழைக்கப்பட்டார். ) இந்தியத் தரைப்படையில் உள்ள அதிகாரியைக் குறிக்கப் பயன்படுத்தப்படும் சொல்லான சுபேதார் இங்கிருந்து தான் பெறப்பட்டது. 1572-1580 ஆம் ஆண்டுகளில் தனது நிர்வாகச் சீர்திருத்தங்களைப் பாட்ஷா (பேரரசர்) அக்பர் கொண்டுவந்தபோது சுபாக்கள் நிறுவப்பட்டன. ஆரம்பத்தில் மொத்தம் 12 சுபாக்கள் இருந்தன. ஆனால் அக்பரின் படையெடுப்புகள் அவரின் ஆட்சிக்கால முடிவின் போது சுபாக்களின் எண்ணிக்கையை 15 ஆக உயர்த்தியது. சுபாக்கள் சர்க்கார்கள் அல்லது மாவட்டங்களாகப் பிரிக்கப்பட்டன. சர்க்கார்கள் மேலும் பர்கனாக்கள் அல்லது மகால்கள் எனப் பிரிக்கப்பட்டன. அக்பருக்குப் பின் வந்தவர்கள், குறிப்பாக ஔரங்கசீப் சுபாக்களின் எண்ணிக்கையைத் தனது படையெடுப்புகள் மூலம் மேலும் அதிகப்படுத்தினார். 18ம் நூற்றாண்டின் ஆரம்பத்தில் முகலாயப் பேரரசு சிதைய ஆரம்பித்தபோது பல சுபாக்கள் சுதந்திரமாகச் செயல்பட ஆரம்பித்தன, அல்லது மராத்தியர்கள் அல்லது பிரித்தானியர்களால் வெல்லப்பட்டன.
உசாத்துணை
பகுப்பு:முகலாயப் பேரரசு
தோலா சென்
தோலா சென் (பிறப்பு 26 மார்ச் 1967 ) என்பவர் இந்திய அரசியல்வாதியும் தொழிற்சங்கவாதியும் ஆவார். இவர் 2020 முதல் இந்தியத் தேசிய திரிணாமுல் தொழிற்சங்க காங்கிரசின் மத்திய தலைவராக உள்ளார்.
கல்வி
தோலா சென் 1990ஆம் ஆண்டு கொல்கத்தா, கொல்கத்தா பல்கலைக்கழகத்தில் கணிதத்தில் இளம் அறிவியல் பட்டம் பெற்றுள்ளார். இவர் தெகாரியா, ராஜர்காட்டில் வசிக்கிறார்.
அரசியல்
இவர் மேற்கு வங்கத்திலிருந்து இந்திய நாடாளுமன்றத்தின் மேல் சபையான மாநிலங்களவைக்குத் தேர்ந்தெடுக்கப்பட்டார்.
21 செப்டம்பர் 2020 அன்று, தோலா சென் மற்றும் ஏழு மாநிலங்களவை உறுப்பினர்களும் மாநிலங்களவையில் ஆவணங்களைக் கிழித்து, ஒலிவாங்கிகளை உடைத்து, இருக்கையின் மீது நின்று, மாநிலங்களவையின் துணைத் தலைவரை நோக்கிக் கூச்சலிட்டதன் மூலம் இவர்கள் அத்துமீறி நடந்துகொண்டதற்காக மாநிலங்களவையிலிருந்து இடைநீக்கம் செய்யப்பட்டனர். இவர்களின் செயலுக்குப் பல தலைவர்கள் கண்டனம் தெரிவித்தனர்.
மேற்கோள்கள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:1967 பிறப்புகள் பகுப்பு:வாழும் நபர்கள்
கலிங்கல்மேட்டுப்பட்டி
விருதுநகர் மாவட்டம், சாத்தூர் வட்டம் மேலமடை கிராமத்தில் ஒரு சிற்றூராக கலிங்கல்மேட்டுப்பட்டி கிராமம் உள்ளது. தமிழ் எழுத்தாளர் தனுஷ்கோடி இராமசாமி இக்கிராமத்தில் பிறந்தவராவார்.
பெயர்க் காரணம்
மழைக் காலங்களில் இவ்வூரில் உள்ள ஏரியின் மதகு வழியே நீரானது கரைபுரண்டு ஓடியதால் இப்பெயர் பெற்றது.
எல்லை
ஊரின் கிழக்கு மற்றும் மேற்குப் பகுதிகள் பெரிய ஏரிகளைக்கொண்டு காணப்படுகிறது. வடக்கே பாப்பாகுடி என்ற சிற்றூரும் தெற்கே இருக்கண்குடி மற்றும் நென்மேனியை தனது எல்லையாகக் கொண்டுள்ளது.
மக்கள் தொகை
600 ஆண்களும், 623 பெண்களும், 277 சிறுவர் சிறுமியர்களும் வசித்து வருகின்றனர்.
இயற்கைவளம் மற்றும் தொழில்
இங்கு விவசாயம் முக்கியத் தொழிலாக உள்ளது. இரு ஏரிகளில் தேங்கும் நீரினால் சுமார் 1700 எக்டர்(ஹெக்டேர்) நிலங்கள் நீர் பாசன வசதி பெறுகின்றன. இங்குள்ள ஏரியில் ஏழு மதகுகளின் மூலம் இவ்விளை நிலங்களுக்கு நீரானது வழிந்தோடி விளைநிலங்களை செழிப்புறச்செய்கிறது. பெரும்பாலான நிலங்களில் நெல் விவசாயம் செய்யப்படுகிறது. தோட்டங்களில் மக்காச்சோளம், கம்பு, கேழ்வரகு, பருப்பு வகைகள் பயிரிடப்படுகின்றன. இங்குள்ள ஊராட்சி ஒன்றிய தொடக்கப்பள்ளி 1961 ஆம் ஆண்டு முதல் செயல்படுகிறது. இங்கு சுமார் 100 மாணவர்கள் பயின்று வருகின்றனர். இங்கு 2012 முதல் உயர்நிலைப்பள்ளி தொடங்கப்பட்டு அதுவும் சிறப்பாக நடந்து வருகிறது. இப்பள்ளியில் சுமார் 90 மாணவர்கள் பயின்று வருகின்றனர். இங்கு வாழும் மக்கள் சாதி மத வேறுபாடின்றி சகோதரத்துவத்துடன் ஒற்றுமையுடன் வாழ்ந்து வருகின்றனர். இங்குள்ள மக்கள் பெரும்பான்மையாக சமையல் தொழிலுக்கும், கட்டிட வேலைக்கும் செல்கின்றனர்.
கல்வியறிவு
இவ்வூர் மக்களில் பெரும்பாலானோர் படிப்பறிவு பெற்றவர்களாக உள்ளனர். இவ்வூரில் பலர் ஆசிரியக்கல்வி பயின்று, அதில் சுமார் 10 க்கும் மேற்பட்டவர்கள் அரசு ஆசிரியர்களாகவும் பணிபுரிகின்றனர். தற்போது 5 க்கும் மேற்பட்டோர் பிற அரசு பணியிலும் உள்ளனர்.
கோயில்கள்
இங்கு பழமை வாய்ந்த கலிங்கடிகாத்த கருப்பசாமி கோவில், விநாயகர் கோவில், மந்தையம்மன் கோவில் மற்றும் காளியம்மன் கோவில் ஊரின் மத்தியில் அமைந்துள்ளது.
மேற்கோள்கள்
பகுப்பு:விருதுநகர் மாவட்டத்திலுள்ள கிராமங்கள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
ரம்பையின் காதல் (1939 திரைப்படம்)
பாடல்கள்
கே. ஏ. சொக்கலிங்க பாகவதர் நாரதராகத் தோன்றிப் பாடிய வாசுதேவ சுதா, வேணுகான விலோலா என்ற பாடல் பிரபலமானது. திரைப்படத்தின் தலைப்பில் இசையமைப்பாளர், பாடலாசிரியர் பெயர்கள் இடம்பெறவில்லை. ஆனால் வாத்தியக் குழுவினர் பெயர் இடம் பெற்றது. அதில், பிற்காலத்தில் இசையமைப்பாளராக விளங்கிய எஸ். எம். சுப்பையா நாயுடு ஆர்மோனியம் வாசிப்பவராக காட்டப்பட்டது.
வெளி இணைப்பு
பகுப்பு:1939 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
கிளிநொச்சிப் போர் (2008–2009)
கிளிநொச்சி நகரை இலங்கை படைத்துறை கைப்பற்றியிருப்பதாக குடியரசுத் தலைவர் மகிந்த ராசபக்ச நாட்டு மக்களுக்கு ஜனவரி 2, 2009 அன்று அறிவித்தார். "தெற்கே இரணைமடு சந்தியிலும், வடக்கே பரந்தன் சந்தியிலும் நிலைகொண்டிருந்த இராணுவத்தினர், கிளிநொச்சி நகருக்கும் பரந்தன் சந்திக்கும் இடையில் உள்ள மற்றுமொரு முக்கிய சந்தியாகிய கரடிப்போக்கு சந்தியையும், கிளிநொச்சி நகரின் ரயில் நிலையப்பகுதியையும் கைப்பற்றிவிட்டதாக இன்று காலை தேசிய பாதுகாப்பு அமைச்சகம் தெரிவித்திருந்தது." இப்படியான அறிவிப்புகள் முன்னர் வெளியிடப்பட்டாலும், ஈழப் போராட்ட ஆதரவு செய்தி வலைத்தளமான தமிழ்நெற்ரிலும் இச் செய்தி வெளியிடப்பட்டுள்ளது. அச் செய்தியின் படி விடுதலைப் புலிகள் தற்காப்புத் தாக்குதலை நடத்தியபடி பெருமளவு இழப்புகள் இல்லாமல் பின்னகர்ந்து உள்ளதாக கூறப்பட்டுள்ளது.
நடவடிக்கைகள்
இலங்கை தரைப்படை நவம்பர் 23, 2008 கிளிநொச்சி மீதான தாக்குதலை தொடங்கியது. டிசம்பரில் அவர்கள் மேற்கொண்ட பல முன்னேற்ற நடவடிக்கைகள் புலிகளால் முறியடிக்கப்பட்டன. ஜனவரி 2, 2009 "காலை கரடிப்போக்கு, இரணைமடு மற்றும் கிளிநொச்சிக்கு மேற்காக அக்கராயன் ஆகிய பகுதிகளிலிருந்து இராணுவத்தினர் கிளிநொச்சி நகருக்குள் நுழையத் தொடங்கினர்."
விடுதலைப் புலிகளின் நிழல் தலைநகரம்
1995 இல் இலங்கைத் தமிழர்களின் பண்பாட்டு தலைநகரமாக கருதப்படும் யாழ்ப்பாணம் வீழ்ச்சியடைந்தது. அதனைத் தொடர்ந்து கிளிநொச்சி 1996 ஆம் ஆண்டில் இலங்கைப் படையினரிடம் வீழ்ச்சி அடைந்தது. புலிகள் ஒரு பெரும் தாக்குதல் மூலம் கிளிநொச்சியை 1998 மீண்டும் கைப்பற்றினர். அதன் பின்னர் புலிகளின் defactro தலை நகரமாக கிளிநொச்சி மாறியது. குறிப்பாக 2000-2006 பேச்சுவார்த்தை காலப்பகுதியில் பல புதிய நிர்வாக கட்டிடங்கள் கிளிநொச்சியில் கட்டப்பட்டன. உத்யோகபூர்வமாக திருகோணமலையே தமிழீழத்தின் தலைநகரமாக அறிவிக்கப்பட்டாலும் அது ஒரு போதும் நெடுங்காலம் விடுதலைப் புலிகளின் கட்டுப்பாட்டுக்குள் இருக்கவில்லை.
படைத்துறை விளைவுகள்
படைத்துறை ஆய்வாளர் இக்பால் அத்தாஸ் இது புலிகளுக்கு மீளமுடியாத ஒரு பெரும் தோல்வி என்று குறிப்பிடுகிறார். கிளிநொச்சி வீழ்ச்சியினால் புலிகள் மேலும் மேலும் ஒரு சிறிய நிலப்பரப்புக்குள் சுற்றிவளைக்கப்படுகின்றனர். உளவியல் நோக்கிலும் புலிகளுக்கு இது ஒரு பெரும் பின்னடைவு ஆகும். இப்படி புலிகள் முன்னரும் ஒரு நெருக்கடியான நிலையில் இருந்தாலும் இம்முறை ஓயாத அலைகள் போன்ற பெரும் வெற்றி தந்த தாக்குதல்களை நடத்துவது எவ்வளவு சாத்தியம் என்பது கேள்விக்குரியதே. படைத்துறை அந்த பின்னடைவுகளில் இருந்து பாடம் கற்று, இயன்றவரை அதேமாதிரியான பிழைகளைத் தவிர்ப்பர். மேலும் படைத்துறையின் தற்போதைய பலம் பல மடங்கு பெரியது.
இலங்கைப் படைத்துறைக்கு கிளிநொச்சி வீழ்ச்சி ஒரு பெரும் வெற்றியாகும். இது ஒரு குறியீட்டு வெற்றியும் ஆகும். படைத்துறையினரின் உளமுரத்தை இது அதிகரிக்கும். படை நடவடிக்கைகளுக்கு இது அரசியல் மக்கள் ஆதரவையும் கூட்டுவிக்கும்.
அரசியல் விளைவுகள்
விடுதலைப் புலிகள் தங்களை ஒரு அரசாக நிறுவ அவர்களின் நிர்வாக அலகுகள் உதவிபுரிந்தன. காவல்துறை, நீதித்துறை, நிதித்துறை, கல்வித்துறை, மருத்துவத்துறை, சூழலியல்துறை என பல அலகுகளைக் கட்டமைத்தனர். இவற்றின் பல தலைமையகங்கள் கிளிநொச்சியில் இயங்கின. கிளிநொச்சியின் வீழ்ச்சி புலிகளின் நிர்வாக கட்டமைப்புக்கு ஒரு பின்னடைவு ஆகும்.
இலங்கை அரசைப் பொறுத்தவரையில் இரு ஒரு பெரும் வெற்றியாகும். சனாதிபதி மகிந்த ராசபக்சவும் இலங்கை சுதந்திரக் கட்சியும் மீண்டும் தேர்தலில் வெற்றியீட்டுவதற்கான சாத்தியக்கூற்றை இந்த வெற்றி அதிகரித்தது.
பொருளாதார விளைவுகள்
படைத்துறை வெற்றிச் செய்தியின் பின்பு கொழும்பு பங்கு பரிவர்த்தனை 5 வீதத்தால் உயர்ந்தது. இலங்கை ரூபா நிதான நிலையை அடைந்தது.
போருக்கு உலக நாடுகளின் உதவி
ஐக்கிய அமெரிக்கா, ஐக்கிய இராச்சியம், சீனா, பாகிஸ்தான், இந்தியா உட்பட பல நாடுகள் இலங்கைக்கு நேரடி படைத்துறை உதவியை வழங்கின. ஆயுத விநியோகம், படைப் பயிற்சி, மூலலோபாய உதவி, வேவு என பல வழிகளில் இவ்வுதவி வழங்கப்பட்டது. இலங்கை அரசின் பாரிய மனித உரிமை குற்றங்களை பொருட்படுத்தாமலே இந்த உதவிகள் வழங்கப்பட்டன. இப்படியான தொடர் உதவி கிளிநொச்சி வெற்றிக்கு பெரிதும் உதவியது.
உலக நாடுகள் கருத்து
கிளிநொச்சி நகரை விடுதலைப் புலிகளிடம் இருந்து கொழும்பு கைப்பற்றிய செய்தி அறிவிக்கப்பட்டவுடன் அமெரிக்க அரசுத் திணைக்களத்தைச் சேர்ந்த பேச்சாளர் கோர்டன் டூகிட் கருத்துத் தெரிவிக்கையில் தமிழ்மக்கள் பிரச்சினைக்கு நியாயமான தீர்வு தரப்பட வேண்டும் எனவும், அதற்காக இலங்கை அரசுக்கும் தமிழ் மக்களுக்கும் இடையில் மீண்டும் பேச்சுவார்த்தைகள் ஆரம்பிக்கப்பட வேண்டும் எனவும் வலியுறுத்தினார்.
விடுதலைப்புலிகளின் நிர்வாகத்தலைநகர் கிளிநொச்சி வீழ்ச்சி கண்டுள்ள நிலையில், இலங்கைக்கு அதிகளவு உதவி வழங்கும் நாடுகளில் ஒன்றான ஜப்பான், இனநெருக்கடியை அரசியல் தீர்வினால் மட்டுமே முடிவுக்கு கொண்டுவர முடியுமென்று ஜனவரி 5 திங்கட்கிழமை தெரிவித்துள்ளது. வடகிழக்கு பிராந்தியத்திற்கு உள்ளக சுயாட்சியை கொண்டுவருவதற்கான அரசியல் தீர்வை முன்னெடுக்குமாறு இலங்கை அரசாங்கத்தை ஜப்பான் ஊக்குவிக்கும் என்று குறிப்பிட்டார்.
வெளி இணைப்புகள்
பகுப்பு:நான்காம் ஈழப்போர் பகுப்பு:கிளிநொச்சி மாவட்டம்
யூட்ரிகுலோரியா பைபிடா
யூட்ரிகுலோரியா பைபிடா எனும் பூச்சிபிடிக்கும் தாவரவகை ஈரம் கசியும் மண் சரிவுகளில் காணப்படுகின்றன. இவை வித்திலை ஊணுன்ணித் தாவரங்களாகும்.
செடியின் அமைவு
இச்செடி சிறிய மட்டத்தண்டு கிழங்கு அமைப்பு கொண்டவை. இதிலிருந்து பிரிந்து பல கிளைகள் உள்ளன. இவற்றில் பூச்சியைப் பிடிக்கும் பைகள் உள்ளன. இது 1 மி.மீ. நீளம் கொண்டது. பைகள் உருண்டையாக இருக்கும். இச்செடியின் இலைகள் ஊசிபோன்று நீண்டு இருக்கும். இச்செடிகளில் மஞ்சள் நிறப்பூக்கள் மலர்கின்றன.
மருத்துவப் பயன்கள்
இச்செடியைச் சிறுநீரக நோய்களுக்குப் பயன்படுத்துகிறார்கள்.
உசாத்துணை
பகுப்பு:ஊனுண்ணித் தாவரங்கள் பகுப்பு:செடிகள் பகுப்பு:மூலிகைகள் பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
உத்கல நாடு
உத்கல நாடு (Utkala Kingdom) (ଉତ୍କଳ; தேவநாகரி: उत्कल) மகாபாரதம் குறிப்பிடும், பண்டைய பரத கண்டத்தின் நாடுகளில் ஒன்றாகும். உத்கல நாடு, தற்கால இந்தியாவின் ஒடிசா மாநிலத்தின் வடக்கு மற்றும் கிழக்குப் பகுதிகளை கொண்டிருந்தது. இந்திய தேசிய கீதத்தில் உத்கல நாட்டின் பெயர் உள்ளது.
மகாபாரதக் குறிப்புகள்
தசார்ன நாடு, மேகலா நாடு, (உத்கல நாட்டின் மேற்கு பகுதி நாடு) மற்றும் உத்கல நாடுகள் பற்றிய குறிப்புகள் மகாபாரத்தின் 6-வது பருவத்தின் 8-வது அத்தியாயத்தில் குறிப்பிடப்பட்டுள்ளது (மகாபாரதம் 6: 9). உத்கல நாட்டுப் படைகள் குருச்சேத்திரப் போரில் கௌரவர் அணியின் சார்பாக நின்று, பாண்டவர்]] அணியை எதிர்த்துப் போரிட்டனர். மேகல நாடு, கலிங்கம், நிசாதர்கள், தாம்ரலிப்தர்கள் மற்றும் உத்கல நாட்டுப் படைகள் நகுலனை கொல்வதற்காக கைகளில் பெரும் ஆயுதங்கள் கொண்டு தாக்கினார்கள் என கர்ண பருவம் அத்தியாயம் 22-இல் குறிப்பிட்டுள்ளது (8:22).
மேற்கோள்கள்
பகுப்பு:மகாபாரதத்தில் நாடுகள் பகுப்பு:இந்திய தொன்மவியல்
காதலித்துப்பார்
காதலித்துப்பார் (Kadhalithuppar) 1982 ஆம் ஆண்டு வெளிவந்த தமிழ்த் திரைப்படமாகும். இதயக்கனி புகழ் ஏ. ஜகந்நாதனின் இயக்கத்தில் வெளிவந்த இத்திரைப்படத்தில் சுருளிராஜன், சத்யராஜ், வி. கே. ராமசாமி மற்றும் பலர் நடித்திருந்தனர்.
சங்கர் கணேஷ் இரட்டையர்களின் இசையமைப்பில் உருவான பாடல்களை புலவர் புலமைப்பித்தன், ஆற்றலரசு, நெல்லை கிருஷ்ணன் ஆகியோர் இயற்றியிருந்தனர்.
மேற்கோள்கள்
பகுப்பு:1982 தமிழ்த் திரைப்படங்கள்‎ பகுப்பு:சங்கர் கணேஷ் இசையமைத்த திரைப்படங்கள் பகுப்பு:சுருளி ராஜன் நடித்த திரைப்படங்கள் பகுப்பு:சத்யராஜ் நடித்த திரைப்படங்கள் பகுப்பு:எஸ். ஏ. அசோகன் நடித்த திரைப்படங்கள் பகுப்பு:கே. ஏ. தங்கவேலு நடித்த திரைப்படங்கள் பகுப்பு:வி. கே. ராமசாமி நடித்த திரைப்படங்கள்
ஜெரிபிசி தொலைக்காட்சி
ஜெரிபிசி தொலைக்காட்சி என்பது தென் கொரியா நாட்டு கொரிய மொழிப் பொழுதுபோக்குத் தொலைக்காட்சி அலைவரிசையாகும். இந்த அலைவரிசை 1 திசம்பர் 2011 ஆம் ஆண்டு 'ஜெரிபிசி' என்ற நிறுவனத்தால் ஆரம்பிக்கப்பட்டது. 2011 ஆம் ஆண்டு நான்கு புதிய தென் கொரியா நாடு தழுவிய பொது கம்பி வடத் தொலைக்காட்சி அலைவரிசைகளில் இதுவும் ஒன்றாகும். இந்த அலைவரிசையில் செய்திகள், விளையாட்டு நிகழ்ச்சிகள் மற்றும் நாடகத் தொடர்கள் போன்ற நிகழ்ச்சிகள் ஒளிபரப்பாகிறது.
வெளி இணைப்புகள்
பகுப்பு:தென் கொரியாவில் உள்ள தொலைக்காட்சி அலைவரிசைகள் பகுப்பு:கொரிய மொழி தொலைக்காட்சி நிலையங்கள் பகுப்பு:2011 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
அரசு பொது அலுவலக வளாகம், புதுக்கோட்டை
வரலாறு
தொண்டைமான் பரம்பரை மன்னரால் கட்டப்பட்டு மன்னர் நிருவாகத்திற்காகப் பயன்படுத்தி வந்துள்ளார். நாளடைவில் இது அரசு பொது அலுவலகமாக செயல்பட்டு வருகிறது.
அமைவிடம்
தஞ்சாவூர், மதுரை, பட்டுக்கோட்டை சாலைகள் சந்திக்கும் இடத்தின் தென் மேற்கு திசையில் அமைந்திருக்கும் இந்த பொது வளாகத்தின் வடக்குப்புறத்தில் புதிய பேருந்து நிலையம் செல்லும் சாலையும், அரசு மருத்துவனையும் உள்ளது. இதன் மேற்குப் பக்கம் காவலர் பயிற்சிப் பள்ளி மற்றும் காவலர் குடியிருப்பு உள்ளது. அரசு பொது அலுவலகமாக இயங்கும் இந்த வளாகம் நீதித் துறை, வருவாய்த்துறை கருவூலம், அரசு கிளை அச்சகம், அஞ்சலகம் போன்றவை பொதுமக்களின் செயல்பாடுகளை எளிமைப்படுத்தும் விதமாக ஒருங்கே அமைந்துள்ளது. நான்கு பக்கமும் வழி உள்ளது. எளிதில் துருப்பிடிக்காத இரும்பு ஆணிகளும் எளிதில் உடையாத மண்ணால் ஆன சுட்ட செங்கற்களால் கட்டப்பட்டுள்ளது.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:புதுக்கோட்டை